                                                                                                                           1 Februarie 2016
Comunicare directă către profesioniştii din domeniul sănătăţii pentru medicamentul TachoSil (fibrinogen uman/trombină umană) matrice pentru hemostază locală referitoare la noi recomandări pentru reducerea riscului de ocluzie intestinală
Stimate profesionist din domeniul sănătăţii,
De comun acord cu Agenţia Europeană a Medicamentului (EMA) şi cu Agenția Națională a Medicamentului și a Dispozitivelor Medicale (ANMDM), compania Takeda doreşte să vă informeze cu privire la riscul de aderenţă la ţesutul gastrointestinal asociat cu utilizarea medicamentului TachoSil, care poate duce la ocluzie intestinală. In vederea reducerii acestui risc sunt introduse noi recomandări de utilizare. 
Rezumat:
· La utilizarea TachoSil în intervenții chirurgicale abdominale realizate în proximitatea intestinelor, au fost raportate aderențe la țesuturile gastrointestinale, care au dus la ocluzie intestinală.
· Pentru a preveni dezvoltarea de aderențe ale țesuturilor în locuri nedorite, asigurați curățarea corespunzătoare a zonelor de țesut     din afara zonei de aplicare dorite, înainte de administrarea TachoSil.
· Pentru aplicarea corectă a medicamentului TachoSil, vă rugăm să consultați informațiile despre medicament revizuite, precum şi „Instrucțiunile de utilizare”, anexate.
Informaţii suplimentare referitoare la problema de siguranţă:
TachoSil este un medicament care conţine fibrinogen şi trombină în formă solidă, sub forma unui înveliş pe suprafaţa de colagen a matricei. TachoSil a fost aprobat pentru prima dată în UE în anul 2004 şi este indicat în chirurgia adultului pentru tratamentul adjuvant al hemostazei, pentru a accelera vindecarea tisulară şi pentru tratamentul suturilor în chirurgia vasculară, acolo unde tehnicile chirurgicale standard sunt insuficiente. 

La solicitarea EMA, compania Takeda a evaluat toate rapoartele referitoare la ocluzie intestinală asociate cu utilizarea TachoSil. În urma evaluării s-a concluzionat că există o relaţie de cauzalitate plauzibilă între utilizarea TachoSil şi aderenţa gastrointestinală care cauzează ocluzie intestinală. Din cauza afinităţii puternice a colagenului faţă de sânge, TachoSil poate adera la ţesuturile adiacente acoperite cu sânge dacă suprafaţa operatorie nu a fost pregătită în mod adecvat şi/sau dacă sângele rezidual nu a fost îndepărtat sau dacă TachoSil este aplicat în mod necorespunzător.
Apel la raportarea de reacţii adverse 
Este important să raportaţi orice reacţii adverse suspectate, asociate cu administrarea medicamentului TachoSil (fibrinogen uman/trombină umană) matrice pentru hemostază locală, către Agenţia Naţională a Medicamentului şi a Dispozitivelor Medicale (www.anm.ro), în conformitate cu sistemul naţional de raportare spontană, prin intermediul “Fişei pentru raportarea spontană a reacţiilor adverse la medicamente”, disponibilă pe pagina web a Agenţiei Naţionale a Medicamentului şi a Dispozitivelor Medicale (www.anm.ro), la secţiunea Raportează o reacţie adversă, trimisă către: 

Centrul Naţional de Farmacovigilenţă 
Str. Aviator Sănătescu nr. 48, Sector 1, 

011478 Bucureşti, România 

fax: +4 021 316 34 97 

tel: + 4 0757 117 259 

       e-mail: adr@anm.ro
Totodată, reacţiile adverse suspectate se pot raporta şi către reprezentanţa locală a deţinătorului autorizaţiei de punere pe piaţă, la următoarele date de contact:

TAKEDA PHARMACEUTICALS S.R.L. 
Calea Plevnei nr. 94 

Bl.10 D2, parter, Sector 1 

Bucureşti, România 

Tel: 021 335 03 91 

Fax: 021 335 03 94 

e-mail: DSO-RO@takeda.com
Punct de contact
Pentru întrebări suplimentare, vă rugăm să contactaţi persoana desemnata de către compania Takeda:
Dr. Adriana Monea, 

Drug Safety Officer

TAKEDA PHARMACEUTICALS S.R.L. 
Calea Plevnei nr. 94 

Bl.10 D2, parter, Sector 1 

Bucureşti, România 

Tel: 021 335 03 91 

Fax: 021 335 03 94 

e-mail: adriana.monea@takeda.com

Anexe
Anexa 1: Secțiunile relevante din „Rezumatul caracteristicilor produsului” revizuite (modificările sunt evidențiate cu litere aldine);
Anexa 2: „Instrucţiunile de utilizare” actualizate.

